cyanic-selkie/wikianc huggingface dataset:
Maiviken
Maiviken er ei vik i nordenden av Thatcher Peninsula mellom Cumberland West Bay og Cumberland East Bay i Sør-Georgia. Ho vart kartlagd av Den svenske antarktisekspedisjonen. 1901-04, under Otto Nordenskjöld, og kalla Majviken etter maidagen i 1902, dagen då dei gjekk inn i vika. I løpet av åra har den norske stavinga vorte nytta om vika.
Fjell i Serbia
Dette er ei liste over fjell i Serbia og det omstridde området Kosovo. Det meste av sentrale område av Serbia og Kosovo er fjellendt. Fjella i sentrale, vestlege og sørvestlege område av Serbia høyrer til Dei dinariske Alpane, medan Karpatane, Balkanfjella og Rhodopifjella.
Farga boksa viser at fjelltoppen ligg i Kosovo.
Fjell i Serbia og Kosovo over 2000 moh
Farga boksa viser til fjelltoppar i Kosovo.
Anton Pfeffer
Anton Pfeffer er ein tidlegare austerriksk fotballspelar. Han spelte 63 landskampar for Austerrike og skåra eit mål. Han spelte for landet i fotball-VM i 1990 og i 1998. Han spelte heile karrieren for Austria Wien der vann han fire seriemeisterskap og fire cupmeisterskap.
Williamsburg
Williamsburg kan vise til
Myrkleggslekta
Myrkleggslekta (Pedicularis) er ei slekt av eitt-, to- og fleirårige blomsterplantar. Slekta blir no rekna til snylterotfamilien, men før omklassifiseringane i maskeblomfamilien høyrde slekta til der.
Det vitskaplege namnet Pedicularis kjem frå latin pediculus, som tyder ‘lus’. På engelsk er fleire av artane i slekta kjende som lousewort, ‘luseurt’, fordi ein meinte at dyr som åt desse plantane kunne koma til å plagast med lus.
Blomane er tilpassa pollinering av bier og har landingsplattform, sterke fargar og mykje nektar. Den viktigaste pollinatoren er humler (Bombus), og utbreiinga til myrklegg og humler overlappar nesten heilt.
Slekta har ei vid utbreiing i kjølige område og fjellstrøk på den nordlege halvkula, og det er òg éin art i Andesfjella. Artsrikdommen er størst i fjella i sørvestre Kina, og heile 271 artar er endemiske for Kina.
Provinsen New York
Provinsen New York (1664–1775) var ein britisk kronkoloni som opphavleg omfatta det som i dag er dei USA-amerikanske statane New York, New Jersey, Delaware og Vermont, i tillegg til delar av Connecticut, Massachusetts og Maine, og det austlege Pennsylvania. Det meste av dette landområdet vart raskt kvittert av krona og gav området som i dag er delstaten New York.
Provinsen kom til då Provincie Nieuw-Nederland overgav seg og vart avstått av Dei sameinte Nederlanda til kongedømet England i 1664. Provinsen vart kalla opp etter Jakob, hertugen av York, bror til Karl II av England, kort tid etter. Territoriet var ein av Dei midtre koloniane, og vart først styrt direkte frå England.
New York-kongressen av lokale representantar erklærte seg sjølvstendige den 22. mai 1775, først omtalt som «staten New York» i 1776, og ratifisert i New York-konstiusjonen i 1777. Sjølv om britane heldt New York City under den amerikanske sjølvstendekrigen som militær- og politisk base under operasjonane deira i Nord-Amerika, og ein britisk guvernør teknisk sett sat med embetet, vart det meste av den tidlegare kolonien halden av patriotane. Dei britiske krava på New York enda med Paris-traktaten i 1783.
Menneskebasert etterretning
Menneskebasert etterretning eller menneskeleg etterretning (engelsk human intelligence, HUMINT) er ein etterretningsdisiplin som baserer seg på innsamling av informasjon ved personleg kontakt med menneske - i motsetnad til dei meir tekniske formene for etterretning, så som SIGINT, IMINT og MASINT.
Rowley's Hill
Rowley's Hill er ein ås i Cambridgeshire, nær landsbyane Harston og Newton. Sjølv om han er forholdsvis låg (50 moh) har han ein relativt høg primærfaktor sidan området kring er lågland.
Menneskebasert etterretning
NATO definerar HUMINT som «ein kategori etterretning som kjem frå informasjon innsamla frå personar». Typiske HUMINT-aktivitetar er utspørjing og samtalar med personar som har tilgjenge til etterspurd informasjon.
Queen Maud Bay
Queen Maud Bay er ei V-forma bukt som ligg like nord for Nunez Peninsula langs sørkysten av Sør-Georgia. Ho vart grovt kartlagd i 1819 av ein russisk ekspedisjon under Bellingshausen, og vart namngjeven før 1922 etter dronning Maud, ektemaken til kong Haakon VII av Noreg, truleg av norske kvalfangarar som opererte langs denne kysten.
Gradets i Vraptsjisjte
Gradets (makedonsk Градец; albansk Gradec) er ein landsby i kommunen Vraptsjisjte i regionen Polog i Nord-Makedonia.
Menneskebasert etterretning
Måten HUMINT-operasjonar vert gjort på, er diktert frå offentleg protokoll og kva slags kjelder personen har tilgjenge til. Dette treng ikkje vere løynlege kjelder, og mesteparten av HUMINT-aktiviteten går føre seg utan å involvere klandestin verksemd. Både kontraetterretning og HUMINT kan likevel inkludere klandestin HUMINT og operasjonsteknikkar som høyrer med slik verksemd, og her går grensa til spionasje.
HUMINT kan gjere seg nytte av ulike kjelder utanom spionverksemnd:
HUMINT i spionasje
Spionasje er innsamla informasjon av folk som anten har stor tillit hjå fienden sjølve, eller har kontakt med folk som nyt slik tillit. Prosessen med å rekruttere slike individer og vidare stød og forsyning til desse krev oftast agent.
Kjeldene for HUMINT kan vera mange. Brukte døme på dette er reisande turistar, forretningsfolk, flyktningar, rømde krigsfangar og folk som er lokalkjende i eit interessant område. Når det gjeld kontakt med eigne spionar eller avhopparar, er dette typiske klandestine operasjonar med ekstra tryggingstiltak.
Mellom kjende organisasjonar som syslar med HUMINT er CIA og Secret Intelligence Service.
KGB var i si tid òg engasjert i HUMINT og etablerte forkortinga MICE som hugseregel for standard framgangsmåte:
Gradets i Vraptsjisjte
Busetnaden hadde 4 555 innbyggjarar ved folketeljinga i 2002.
Rowley's Hill
På nordaustsida av åsen, St Margaret's Mount, står det ein obelisk. Han er til minne om Gregory Wale, frå Little Shelford, på 1700-talet.
Alan Baker
Alan Baker, FRS er ein engelsk matematikar. Han var fødd i London. Han er kjend for arbeidet sitt på effektive metodar innan talteori, særleg innan transcendente tal. Han fekk Fieldsmedaljen i 1970, 31 år gammal. Han er professor ved universitetet i Cambridge.
Jody Williams
Jody Williams er ein amerikansk lærar og hjelpearbeidar. I 1997 vart ho tildelt Nobels fredspris i eigenskap av å vere leiar for Den internasjonale kampanjen mot landminer.
Ho er utdanna ved University of Vermont, School for International Training og Johns Hopkins University. Ho har sidan 2003 vore tilsett ved University of Houston.
Borøya
Borøya kan vise til:
Qishn-distriktet
Qishn-distriktet er eit distrikt i Al Mahrah guvernement i Jemen. I 2003 hadde distriktet eit folketal på 11 441 innbyggjarar.
RC Cola
RC Cola eller Royal Crown Cola er ein amerikansk cola som vart utvikla i 1905 under namnet Chero-Cola av Claude A. Hatcher, ein farmasøyt i Columbus i Georgia i USA. Namnet vart endra til Royal Crown Cola i 1933.
Colaen var tidlegare tappa på spesielle flasker. I dag er RC Cola produsert på vanlege flasker av mellom anna Roma Mineralvannfabrikk på Lillestrøm. Essensen til RC Cola er sidan 1987 produsert på lisens av Storms Kjemiske i Oslo.
Ilam fylke
Ilam fylke (persisk شهرستان ایلام) er eit fylke i Ilam-provinsen i Iran. Det administrative senteret i fylket er Ilam. I folketeljinga i 2006 var innbyggjartalet i fylket 193 222. Fylket er delt inn i dei to distrikta Sentral-distriktet og Chavar-distriktet. Fylket har dei to byane Ilam og Chavar.
HUMINT
Menneskebasert etterretning
Ann Jansson
Ann Jansson er ein svensk tidlegare kappgjengar som vann sølvmedaljen på 10 km under EM i friidrett 1986.
Jansson gjekk i 1981 ein kilometer på 47.58,2, ei tid som IAAF godkjende som verdsrekord. Året etter forbetra ho verdsrekorden til 47.49,3. Perioden 1981-87 var Jansson den beste kvinnelege kappgjengaren i Norden og sanka desse åra sju nordiske meistertitlar. Den fyrste meistertittelen sikra ho seg på Frøya laurdag 25. juli 1981, der ho vann med ein margin på 15 sekundar til norske Frøydis Hilsen.
Høgdepunktet for Jansson kom då ho under europameisterskapen 1986 i Stuttgart gjekk inn til sølvmedalje på 10 km, fem sekundar bakom Mari Cruz Díaz frå Spania og like langt framom si eiga landskvinnne Siv Gustavsson på bronseplass.
Ullensaker museum
Ullensaker museum ligg på Gardermoen i Ullensaker kommune og er ei avdeling av Akershusmuseet. Ullensaker museum har tilhald attmed ein av dei eldste ekserserplassane i Noreg, Lilleplassen, som skriv seg frå 1740. Til saman har det vore 250 år med militær aktivitet på Gardermoen, som utbygginga av hovudflyplassen, Oslo Lufthamn, markerte avslutninga av. Området spelar difor ei sentral rolle i norsk militærsoga, og dei bygningane på museet som er teke vare på frå den gamle militærleiren avspegler dette.
Ullensaker bygdesamling inngår i museumssamlingane, og museet har som eit av sine mål å byggje opp eit dokumentasjonssenter for lokalhistoria. Soga om utviklinga av hovudflyplassen er eit anna av dei områda museet skal take for seg.
Museet tek del i organisasjonen Gardermoen Kulturpark, som er ein paraplyorganisasjon der Stiftelsen Militærhistorisk Forum Østlandet (Forsvarets flysamling), SAS-museet, og Tunet IS òg er med. Ullensaker museum har koordinator-ansvaret for Gardermoen Kulturpark. På Tunet, Gardermoen, står dei åtte verneverdige bygningane som er flytt hit frå den tidligare Sør-Gardermoen militærleir og sett opp att i hesteskoform. Forvaltning og drift av bygningane er det Tunet IS (interkommunalt samarbeid) som har ansvaret for. Eit Tunet-styre er skipa, og Ullensaker kommune, Akershus fylkeskommune og Akershusmuseet er representert i det.
Bygningane
Tunet har dei verneverdige bygningane Kornmaga­sinet, Depot 148, Telthuset, Østerrikegata 13, Ballonghuset, Rawindhuset, Posthuset og Furua, og museet vart opna i desse lokala i juni 2005. Furua og Østerrikegata 13, som er to av dei ikkje-militære bygningane på Ullensaker museum, dokumenterer den sivile aktiviteten som grodde fram i området ikring militærleiren.
National Park på New Zealand
National Park er ein liten busetnad på det sentrale vulkanplatået på Nordøya på New Zealand. Staden er også kjend som National Park Village, og er den høgstliggjande urbane busetnaden på New Zealand på 825 moh. Som namnet tyder på, grensar han til verdsarvsstaden Tongariro nasjonalpark, den første nasjonalparken på New Zealand, oppretta i 1887. Mot vest ligg Whanganui nasjonalpark. Frå byen er det storslått utsikt til Mount Tongariro, Mount Ngauruhoe (Domedagsberg i filmtriologien Ringdrotten) og Mount Ruapehu. Byen ligg ved jarnveglinja North Island Main Trunk og nær krysset mellom hovudvegane New Zealand State Highway 4 og 47, midtvegs mellom Raetihi ogTaumarunui og 45 km sørvest for sørbreidda til Tauposjøen. Det er ein køyretur på 20 minuttar til det største skisportsområdet i landet, Whakapapa og 50 minuttar til Turoa, skisportsanlegget i hellingane til den aktive vulkanen Ruapehu.
Turisme er hovudnæringsvegen med 1500 gjestesenger i kommersielle og private hytter.
Tons of Sobs
Tons of Sobs er debutalbumet til det britiske bandet Free. Det vart innspelt i slutten av 1968 i Morgan Studios i London. Albumet kom aldri på nokon britiske toppliste og vart korkje særleg populært i USA eller Europa, men det (og bandet) vert likevel rekna som eit av dei viktigaste i britisk blues.
National Park på New Zealand
Om sommaren er staden ein populær inngangsport til nasjonalparkane Tongariro og Whanganui for fotturar, terrengsykling og kajakkpadling. Om vêret tillet det, går det dagleg transport frå National Park Village til Tongariro Alpine Crossing, kjent som ein av dei beste dagsturane i fjellet på New Zealand.
Tons of Sobs
Innspeling
Free var eit nytt band då dei spelte inn Tons of Sobs, og dei var svært unge. Andy Fraser, bassisten, var berre seksten år, medan Paul Rodgers, vokalisten, var 19 år gamal. På den fylgjande turneen var konsertane for det meste sett saman av songane på Tons of Sobs. Åtte av dei ti opphavlege spora på albumet er originale, noko som er mange i forhold til The Rolling Stones og The Beatles sine debutalbum.
Guy Stevens vart produsenten for albumet under Island Records, som valde ei minimalistisk haldning til produksjon: eit ekstremt lågt budsjett på 800 pund (7100 kr.). Albumet fekk då ein upolert og rå ljod - sjølv om uerfarenheita til bandet òg medverkar til dette.
National Park på New Zealand
Historie
Opphavleg hadde busetnaden namnet Waimarino ('stille vatn'). I 1926 gav jarnvegsselskapet New Zealand Railways stasjonen namnet National Park. Dette var for å unngå forveksling med andre stadar med same namn, dessutan var namnet alt kome i vanleg bruk på grunn av nærleiken til Tongariro nasjonalpark.
Aleksandr Fridmann
Aleksandr Aleksandrovitsj Fridmann eller Friedmann (russisk Алекса́ндр Алекса́ндрович Фри́дман) var ein russisk matematikar og meteorologiteoretikar. Han fann i 1922 av feltlikningane i den generelle relativitetsteorien ei løysing der radius og den midlare tettleiken av universet varierer med tida, i motsetnad til det statiske universet til Albert Einstein.
National Park på New Zealand
Historie
Då jarnvegslinja Main Trunk Line vart opna i 1908, skapte dette gode tilhøve for tømmerhogst og bygging av sagbruk i dei store skogområda, og 30 sagbruk med tilhøyrande transportvegar kom i drift i området. Då beltetraktorar vart tilgjengelege i 1930-åra, auka hogsten, og stasjonen i National Park hadde ein av dei største lasteplassane for tømmer på New Zealand. I dag er Tongariro Timber den siste sagbruksverksemda i drift ved National Park.
I 1960-åra var National Park endestasjonen for alt tungt utstyr og maskineri for kraftutbygginga i Tongariro (Tongariro Power Scheme Development), og lokale grusvegar vart betydeleg oppgraderte for å ta seg av tungtrafikken.
Kong Ler
Kong Ler er ei norsk musikkgruppe som består av Carl Frode Tiller og Håvard Thørring. Gruppa har gjeve ut to CD-ar, Smil (1997) og Sauter (2000).
Namnet på gruppa er inspirert av Shakespeare-stykket Kong Lear, men er i ettertid tolka av bandet som det motsette av tragedie, eller kongler, eit «symbol på det folkelige – de nære ting.»
The Wicker Man av Iron Maiden
«The Wicker Man» er ein song av Iron Maiden, gjeven ut som den første singelen deira frå albumet Brave New World i april 2000. Han vart skriven av Adrian Smith, Bruce Dickinson og Steve Harris og produsert av Kevin Shirley og Harris. Tittelen er inspirert av den britiske kultfilmen med same namn. Songen må ikkje forvekslast med «Wicker Man» frå solokarrieren til Dickinson, som har ein tekst kring same tema. Sistnemnde finst på ei utgåve av The Best of Bruce Dickinson.
Komposisjon
I følgje Dickinson starta «The Wicker Man» som eit riff Adrian Smith «leika seg med». Dickinson syntest riffet var bra og la til ein fengande melodi til songen. Steve Harris byrja så å spele i lag med riffet. Dickinson sa at songen vart skriven utan at dei prøvde å lage ein song. Det var den første songen bandet øvde på i lag etter at Dickinson og Smith kom attende. Dickinson sa at prosessen med å skrive teksten var eit forsøk på å få «den same stemninga eg får på scenen føre alle desse menneska og dei byrjar å syngje i lag med deg».
Radioversjonen av songen skil seg frå albumversjonen, der teksten i refrenget er noko annleis. Denne versjonen vert rekna som særs sjeldan. Omslaget til singelen vart laga av Mark Wilkinson, etter at bandet avviste eit forslag frå den kjende kunstnaren Derek Riggs. Dette vart det siste stykket Riggs laga for Iron Maiden før Flight 666, og sa at dei var for vanskelege å arbeide med.
I 2001 vart songen nominert til Grammyprisen i kategorien beste metal-song, men tapte for «Elite» av Deftones.
Songen er med som ein spelbar song i videospelet Rock Band Blitz.
Avgrensa utgåver
Det vart òg gjeve ut ei avgrensa utgåve av «The Wicker Man». Den avgrensa utgåva kom med to CD-plater og ein plakat med bilete på begge sider, i tillegg til eit utval av konsertopptak spelt inn under Ed Hunter-turneen. Den europeiske utgåva av singelen kom òg med ei ølbrikke.
Medverkande
Henta frå singelomslaget:
Adam Gemili
Adam Gemili er ein britisk sprintar frå London. Han var europameister 2014 på 200 meter og har elles vunne to EM-gull og i 2017 VM-gull i 4 x 100 meter stafett med ulike britiske mannskap. Gemili sine personlege rekordar på 100 meter og 200 meter er på høvesvis 9,97 og 19,97 sekundar.
Mercer Bay
Mercer Bay er ei lita bukt med Geikiebreen i enden ved sørvestenden av Cumberland West Bay i Sør-Georgia. Bukta finst på eit skissert kart over Cumberland Bay av løytnant S.A. Duse under Den svenske antarktisekspedisjonen, 1901-04. Namnet dukka først opp på eit kart basert på landmålingane til Discovery Investigations i 1926-30. Ho er truleg kalla opp etter kapteinløytnant G.M. Mercer som var kaptein av DI-skipet «William Scoresby», som deltok i merking av kval og oseanografisk arbeid utanfor Sør-Georgia i 1926-27.
Despertar Antoles
Despertar Antoles er eit argentinsk rockeband frå Buenos Aires. Bandet gav ut debutalbumet sitt Alimañas i 2014.
Kjelder
Despertar Antoles på Bandcamp
Dufttelg
Dufttelg (Dryopteris fragrans) er ein bregneart innanfor stortelgslekta i stortelgfamilien.
Dufttelg veks i ein relativt tett rosett, og er 10–25 cm høg. Han har svært korte bladstilkar, som er glinsande raudbrune og har skjel. Blada visnar om hausten, men blir sitjande, og tuene består dermed av både friske grøne skot og visna brune blad side om side.
Arten har 2–3 cm slanke, enkelt tagga eller dobbelt heilranda flikete blad. Bladplata er jamnbrei og tett besett med gule kjertelprikkar. Primærflikane har ofte bladkantar som er rulla inn.
Når ein gnir på blada luktar dei tydeleg av fiol. Sporehushopene (sori) er store og sit normalt tett i tett, omtrent dekkande over heile undersida av bladet. Sløret (indusium) over sporehushopen er blankt og gjennomsiktleg.
Teletårnet i Leirvik
Teletårnet i Leirvik er eit 68 meter høgt telekommunikasjonstårn i Leirvik sentrum på Stord med adresse Jens Hystadvegen 6.
Tårnet vart bygd for Televerket. Det var tett 25. august 1987 og vart ferdigstilt i september 1987, med unntak av stålmasta på toppen. Den vart montert av televerket seinare.
Tårnet vart møtt med kritikk blant mange av lokalbefolkninga då det vart bygd eit slikt høgt tårn midt i sentrum. Trass i dette har tårnet etterkvart utvikla seg til å verta den meste ikoniske bygningen i Leirvik og eit kjent landemerke.
Normalspektrum
Normalspektrum er eit spektrum der avstanden mellom spektrallinjene er proporsjonal med skilnadene i bølgjelengdene deira. Ein får eit normalgitter ved gitter når lyset fell vinkelrett inn og bøyingsvinklane er små. Eit gitterspektrum blir ofte kalla eit normalspektrum fordi samanhengen mellom bølgjelengd og avbøying er enkel, i motsetnad til prismespekteret.
Whole Lotta Love
«Whole Lotta Love» er ein song av det engelske rockebandet Led Zeppelin. Han er opningssporet på det andre albumet, Led Zeppelin II, og vart i USA og Japan gjeven ut som singel. Det vart den første hitsingelen deira i USA og selde til gullplate den 13. april 1970, etter ein million selde eksemplar. Som med andre Led Zeppelin-songar, vart ikkje singelen gjeven ut i Storbritannia, men han vart gjeven ut i Tyskland (der han gjekk til topps), Nederland (4. plass), Belgia og Frankrike.
I 2004 vart songen rangert på 75. plass på lista til Rolling Stone over dei 500 største songane gjennom tidene., og i mars 2005 plasserte Q «Whole Lotta Love» på 3. plass på lista si over dei 100 beste gitarsongane. Han vart plasser på 11. plass på ei liknande liste hos Rolling Stone. I 2009 vart han kåra til den tredje beste hardrocksongen gjennom tidene av VH1.
Påverknad
I 1962 spelte Muddy Waters inn «You Need Love», skriven av Willie Dixon. I 1966 spelte der britiske modbandet Small Faces inn songen som «You Need Loving» på debutalbumet. Noko av teksten på Led Zeppelin-versjonen vart henta frå Willie Dixon-songen, som var ein av Plant sine favorittar. Fraseringa til Plant er særleg lik fraseringa til Steve Marriott på Small Faces-utgåva. Likskapar mellom «You Need Love» førte til eit søksmål mot Led Zeppelin, som Dixon vann i 1985. Small Faces vart aldri saksøkt av Dixon, sjølv om «You Need Loving» berre er tilskriven Ronnie Lane og Steve Marriott.
Robert Plant, som var ein stor tilhengjar av blues og soul, siterte ofte andre songar, særleg på konsertane.
"Riffet til Page var riffet til Page. Det var der før noko anna. Eg berre tenkte, 'vel, kva skal eg synge?' Det var det, eit ran. No betalt for med glede. På den tida var det mykje snakk om kva me skulle gjere. Me kom fram til at det var lenge sidan (det var i røynda 7 år) at...vel, du vert berre tatt når du har suksess. Slik er spelet."
- Robert Plant
Oppbygging
Page spelar eit laust bluesriff i introen, på ein Sunburst 1959 Les Paul Standard gjennom ein 100W Marshall «Plexi»-forsterkar med forvrenging frå EL34-ventilane, som så går inn i det første refrenget. Frå 1:24 (til 3:02) glir songen over i eit frijazz-liknande parti med ein theremin-solo og ein trommesolo og stønn frå Robert Plant. Plant gjorde vokalen på eitt forsøk. Lydteknikar Eddie Kramer forklarte: «Den kjende Whole Lotta Love-miksen, der alt går bananas, er meg og Jimmy som driv og skrur på alle knappane på miksebordet.» Kramer sa òg:
"På eit tidspunkt er det ein lekkasje frå tidlegare innspelt vokal på innspelinga av «Whole Lotta Love». Det var i den midtre delen der Robert [Plant] skrik «Wo-man. You need it». Sidan me ikkje kunne spele det inn på nytt då, så la eg på noko ekko for å sjå korleis det kom til å høyrast ut og Jimmy [Page] sa «Flott! La det vere»."
Led Zeppelin-bassisten John Paul Jones har sagt at det kjende riffet til Page truleg oppstod under improvisasjonar på konsertar då dei spelte «Dazed and Confused».
Utgjeving
Då albumet kom ut leitte radiostasjonar etter eit spor som kunne passe radioformatet og «Whole Lotta Love» vart raskt ein favoritt, om ein såg bort i frå det midtre partiet. Dei lagde derfor ofte sine eigne redigerte versjonar, der denne delen var fjerna. Atlantic Records svarte raskt og av ut ein singel i USA, kutta ned til 3:10, der friform-delen var fjerna.
I 1997 gav Atlantic Records ut ein CD-singel med songen. Denne versjonen gjekk inn på lista i Storbritannia, der bandet til då aldri hadde gjeve ut singlar før.
Singelen gjekk inn på Billboard Hot 100 den 22. november 1969, og låg på lista i 15 veker med ein 4. plass som høgaste plassering. Den einaste Topp 10-singelen til bandet i USA. Songen vart første gong spelt på konsert den 26. april 1969. Konsertversjonane av songen inneheldt ofte delar av andre Led Zeppelin-songar som «I Can't Quit You Baby», «You Shook Me», «How Many More Times», «Your Time Is Gonna Come», «Good Times Bad Times», «The Lemon Song», «The Crunge», «D'yer Mak'er», «Black Dog», «Out on the Tiles» og –Ramble On. Sidan midten av 1970 inneheldt han òg fote ein medley av blues- og R&B-songar, som songar av Eddie Cochran, Elvis Presley og John Lee Hooker
Det finst konsertversjonar av «Whole Lotta Love» på utgjevingane:
«Whole Lotta Love» var den siste songen Led Zeppelin spelte live med den originale besetninga. Han vart framført på ny under Live Aid i 1985 og på Atlantic Records 40th Anniversary i 1988, samt på konserten for Ahmet Ertegün i O2 Arena i London den 10. desember 2007, med Jason Bonham på trommer for faren.
Lovord
(*) uordna liste.
Kulturell innverknad
Songen er spelt inn av mange andre artistar. Han var kjend i Storbritannia som kjenningsmelodien for det langvarige fjernsynsprogrammet Top of the Pops i 1970- og 1980-åra. Han vart spelt under avsluttningsseremonien for sommar-OL i 2008 i Beijing den 24. august 2008, i ein omarbeidd versjon med Jimmy Page på gitar og Leona Lewis på vokal. Både Lewis og organisatorane bad om at tekten var endra, særleg linja «I'm gonna give you every inch of my love», som Lewis meinte ikkje gav meining når han vart sungen av ei kvinne.
Brevik kyrkje
Brevik kyrkje er ei arbeidskyrkje i Brevik i Porsgrunn kommune i Vestfold og Telemark.
Kyrkja vart teikna av Gudolf Blakstad og Herman Munthe-Kaas og oppført i armert betong i 1963 etter at den førre kyrkja brann ned i 1960. Kyrkja har rom for forskjellige aktivitetar fordelt på to etasjar. Ytre sett har ho relativt tradisjonell kyrkjeform med tårn i vest.
Wandlebury Hill
Wandlebury Hill er ein ås i Gog Magog Downs, ein rygg av låge kalksteinsåsar som strekkjer seg fleire kilometer søraustover frå Cambridge. Med ei høgd på 74 meter over havet er han like høg som den nærliggande Little Trees Hill, sjølv om sistnemnde er meir kjend som landemerke.
Toppen høyrer til Wandlebury Country Park, eit naturrservat eigd av Cambridge Preservation Society. Wandlebury var alt busett i bronsealderen og for 2500 år sidan låg det eit jernalderfort her kalla Wandlebury Ring. Åsfortet hadde sirkelforma grøfter og jordmurar som vart halde på plass av trepalisadar. Sjølv om fortet er borte i dag, kan ein framleis sjå grøfta rundt. Wandlebury House, der mellom anna Francis Godolphin, låg innanfor ringen. Huset er i dag rive ned, men stallen står framleis og vert nytta som kontor for Cambridge Preservation Society.
Hushjelp
Hushjelp er ein person som er tilsett i ein privat heim for å gjera husarbeid, pleieoppgåver eller føra tilsyn.
Bruk av hushjelpar har variert mykje blant ulike stader, samfunnsgrupper og tidsperiodar. ‎Store, rike hushald kan ha hatt ei mengd tenarar som omfatta fleire hushjelpar med ulik status og arbeidsområde. Ofte pleide hushjelpar å bu i den heimen dei arbeidde i. I nyare tid er det blitt vanlegare med hushjelp som kjem innom heimen og utfører noko husarbeid etter avtale, men som ikkje er der fast.
Historie
Fram til midten av 1900-talet var det svært vanleg å ha hushjelp i land som Noreg, og det fanst mange ulike roller for hushjelpar.
På gardar kunne ein ha taus eller tenestejente, i borgarlege heimar kunne det vera snakk om pike (stuepike, enepike), husjomfru og hushalderske. Hushjelpar med særleg ansvar for barnepass kunne vera barnepike eller barnestuepike. Folk som arbeidde med kjøkkenarbeid kunne vera kjøkkenjente/gut, kokk/kokke og liknande. Andre hushjelproller for personar som typisk ikkje budde fast i hushaldet kunne vera sydame og vaskekone (som utførte klesvask).
Klandestin
Klandestin er eit adjektiv som tyder at handliga er i smug, hemmeleg, i løynd eller gjøymd. Eit døme på ei klandestin handling er ein mann som gjøymer seg i hekken for å smugtitte på nabodama som ligg å solar seg. Uttrykket er likevel mest brukt av organisasjonar som driv med etterretning på vegne av nasjonar.
Hushjelp
Historie
Herskapelege hushald kunne ha fleire tenarstillingar innan hushaldninga for begge kjønn, med stillingar som pasje, lakei, herskapstenar og hovmeister.
Noreg
Hushjelpyrket blei lovregulert av hushjelploven av 31. mai 1963. Seinare blei denne erstatta av arbeidsmiljøloven av 2005, som gjennom forskrift også gjeld arbeidstakarar som utfører husarbeid, tilsyn eller pleie i heimen til ein arbeidsgjevar. Hushjelpar har rett til ferie etter reglane i ferieloven av 29. april 1988.
I tida frå 1900 til 1946 var det å vera hushjelp det mest utbreidde yrket for unge kvinner i Noreg. Folketeljingar viser ein nedgang frå 1930, då 120 000 kvinner dreiv med lønna husarbeid, til 81 000 i 1946 og 50 000 i 1950. Nedgangen er blitt forklart med ein større tilgang på anna og meir reuglert lønnsarbeid for kvinner, større velstand for samfunnslaga hushjelpar typisk kom frå, og endringar i utføring av husarbeid og barnepass.
Nicolprisme
Eit nicolprisme er eit prisme som blir brukt til å framstelle polarisert lys, oppfunnen i 1828 av William Nicol, som var lærar i fysikk i Edinburgh. På eit naturleg romboeder av kalkspat slipast to av flatene slik at vinklane blir 68°. Krystallen blir så delt på skrått og dei nye flatene blir polert, og stykka blir saman igjen kitta med kanadabalsam, som har brytingsindeks mellom brytingsindeksen for den ordinære og den ekstraordinære strålen i kalkspat. Ei innfallande lysstråle blir spalta i prismet i ein ordinær og ei ekstraordinær stråle. Desse er polarisert i kvar si retning. Den ordinære strålen har størst brytingsindeks og blir totalt reflektert ved kittflata, medan den ekstraordinære går gjennom prismet. I staden for nicolprismer brukar ein no som regel polaroidplater som polarisator.
Ingebjørg Guttormsdotter
Ingebjørg Guttormsdatter (ca. 1100) var ei norsk dronning som var gift med kong Øystein I Magnusson. Ingebjørg var frå Steig i Sør-Fron i Gudbrandsdalen. Far hennar, Guttorm, var son av Tore på Steig. Ho er éi av to norskfødde dronningar frå denne perioden.
Carol av Chuck Berry
«Carol» er ein song skriven og innspelt av Chuck Berry, først gjeven ut på Chess Records i 1958 med «Hey Pedro» på B-sida.
The Rolling Stones-versjonen
Songen vart spelt inn av Rolling Stones og gjeven ut på debutalbumet deira i 1964.
Medverkande
Eit konsertopptak av songen kom ut i 1970 på albumet Get Yer Ya-Ya's Out!, der Keith Richards spelar ein gitarsolo med fleire doble stopp enn i original versjonen.
The Beatles-versjonen
Songen vart spelt av The Beatles i eit konsertopptak for BBC i 1963. Denne versjonen kom ut i 1994 på samlealbumet Live at the BBC.
Andre versjonar
Fleire andre artistar har spelt songen, som Bobby Fuller Four, Charlie Daniels, The Doors, The Guess Who, Flamin' Groovies, Peter Gammons, The Yardbirds, Groovie Ghoulies, AC/DC (berre konsert), The Milkshakes, Jim Miller, Tommy Roe, Doug Sahm, Status Quo, Backbeat Band, Tom Petty and the Heartbreakers og Stereo Nation.
Numerisk apertur
Numerisk apertur for eit mikroskopobjektiv er produktet av brytingsindeks for objektrommet (rommet mellom objekt og objektiv) og sinus til halve opningsvinkelen for objektivet sett frå objektet.
Garry Tallent
Garry Wayne Tallent, stundom skrive Garry W. Tallent, er ein USA-amerikansk musikar og plateprodusent, mest kjend som bassist og opphavleg medlem i E Street Band, bandet til Bruce Springsteen sidan 1972. Fram til 2013, er Tallent det einaste originale medlemmet i E Street Band, om ein ikkje tel med Springsteen sjølv. Tallent vart innlemma som medlem av E Street Band i Rock and Roll Hall of Fame.
Tallent voks opp i Neptune City kring Jersey shore, og byrja først å spele tuba før han gjekk over til bass. Tallent gjekk på Neptune High School, i lag med det framtidige bandmedlemmet Vini Lopez.
Han var inspirert av James Jamerson, Donald «Duck» Dunn og Paul McCartney. Han byrja å spele med Springsteen i 1971 i to tidlegare band og var så originalt medlem i The E Street Band, som oppstod i 1972. Både visuelt og musikalt har han halde seg i bakgrunnen, sjølv om bassen hans speler ei viktig rolle i musikken til Springsteen. Den mest kjende bassparten hans kan vere i songen «Fire» og siste verset på «Incident on 57th Street».
I tillegg til Springsteen, har Tallent òg spelt med ei rekkje andre artistar. I 1987 produserte Tallent songen «Crying, Waiting, Hoping» for Marshall Crenshaw på filmusikkalbumet til La Bamba. I 1990-åra, då E Street Band var inaktive, flytta Tallent til Nashville. Her opna han platestudioet MoonDog og var med å starte opp D'Ville Record Group. Tallent har produsert artistar som Jim Lauderdale, Kevin Gordon og Steve Forbert.
Malekshahi fylke
Malekshahi fylke (persisk شهرستان ملکشاهی) er eit fylke i Ilam-provinsen i Iran. Det administrative senteret i fylket er Arakvaz. Det vart utskild frå Mehran fylke i 2008. I folketeljinga i 2006 var innbyggjartalet i fylket 31 393. Fylket er delt inn i dei to distrikta Sentral-distriktet og Gachi-distriktet. Fylket har dei to byane Arakvaz og Delgosha.
Morenefjorden
Morenefjorden er ein fjord med eit rev (ei endemorene) over innløpet. Han utgjer vestenden av Cumberland East Bay i Sør-Georgia. Han vart kartlagd av Den svenske antarktisekspedisjonen under Nordenskjold, 1901-04, som namngav han på grunn av den store morenen i innløpet.
Out of the Silent Planet av Iron Maiden
«Out of the Silent Planet» er ein song av Iron Maiden frå albumet Brave New World, gjeven ut som singel i 2000.
Oversyn
Singelen inneheld to konsertopptak frå Ed Hunter-turneen i 1999, med gitaristen Adrian Smith og vokalisten Bruce Dickinson, i tillegg til ein musikkvideo for «Out of the Silent Planet». Singelomslaget vart laga av Mark Wilkinson. I følgje intervju med bandmedlemmane vart songen i hovudsak inspirert av science fiction-filmen Forbidden Planet. I tillegg var namnet «Out Of The Silent Planet» ein referanse til C.S. Lewis-romanen med same namn frå 1938.
Trass i at songen var ein av berre to singlar frå albumet, vart han ikkje spelt på dei fleste av konsertane etter albumet kom ut, berre på nokre få ekstranummer i Sør-Amerika.
Gitarsoloen i songen vert spelt av Janick Gers.
Musikkvideoen består av opptak av bandet frå den europeiske delen av Brave New World Tour.
Medverkande
Henta frå singelomslaget
Miles Bay
Miles Bay er ei lita bukt på sørsida av Isfjorden på Sør-Georgia. Namnet South Bay vart gjeven til vika av den skotske geologen David Ferguson då han vitja Sør-Georgia i 1911-12. Sidan dette namnet alt var godt kjend som ein arm av Prince Olav Harbor 18 nautiske mil (33 km) unna, tilrådde United Kingdom Antarctic Place-Names Committee (UK-APC) i 1957 å bruke eit nytt namn for denne bukta. Miles Bay er kalla opp etter kvalbåten «Don Miles», bygt i 1926, som var eigd av Compania Argentina de Pesca i 1934.
Brvenitsa
Kommunen har eit areal på 164,3 km2 og hadde 13 645 innbyggjarar ved folketeljinga i 2021.
I 2002 hadde kommunen 15 855 innbyggjarar, medan sjølve landsbyen hadde 2 918 innbyggjarar. Dei største busetnadene i kommunen var:
Gunhild Glosemeyer Johansen
Gunhild Glosemeyer Johansen er ein norsk politikar for SV. Ho var byråd for helse og omsorg i Tromsø kommune og er no leiar for Helse og oppvekstkomiteen (2016).
Johansen er utdanna bioingeniør og samfunnsvitar. Ho har lang erfaring som tillitsvalt i Fagforbundet, mellom anna som 1. nestleiar.
I kommunevalperioden 2007-2011 var Johansen varaordførar i Tromsø kommune og i valperioden 2011-2015 var ho gruppeleiar for SV.
Punch i Danmark
[[Fil:Forbuden Frugt smager bedst.jpg|mini|«Forbuden Frugt smager bedst.» Frå Punch i 1877.
— Det er dog vel aldrig "Fru Marie Gruppe"? — Nej — For den maa Du endelig ikke læse. Jeg kom ganske uskyldig til at se i den, men den er farlig for os stakkels Kvinder, — Du kan tænke Dig (hvisker) — — Ih, Du søde Gud, — jeg tror virkelig, at jeg endnu i Dag vil spørge om den paa Lejebiblioteket — bare for at høre, om de virkelig skulde have den Slags Bøger der.]]
Punch var eit illustrert dansk tidsskrift som kom ut frå 1873 til 1894. Det hadde det engelske bladet Punch, the London Charivari som førebilde.
Punch var eit satirisk blad med ein reaksjonær og tidvis ganske antisemittisk ståstad.
Innsbruck Land
Innsbruck Land er eit forvaltningsdistrikt sentralt i forbundslandet Tirol i Austerrike. Distriktet har ei flatevidd på 1 990 km² og i kring 182 000 ibuarar (2021). Innsbruck Land omkrinsar byen Innsbruck, der distrikts-administrasjonen held til. I vest grensar distriktet mot distriktet Landeck, i aust mot distriktet Schwaz. Elles grensar Innsbruck Land i sør til Sør-Tirol i Italia, og i nord til Tyskland.
Kommunar
Innsbruck Land består av 63 kommunar:
Qulensya Wa Abd Al Kuri-distriktet
Qulensya Wa Abd Al Kuri-distriktet er eit av to distrikt i Sokotra guvernement i Jemen. Det dekkjer den vestlege delen av hovudøya Sokotra og alle dei andre øyane i øygruppa. Han er kalla opp etter administrasjonssenteret Qulensya på nordkysten av Sokotra, og Abd al Kuri, den nest største øya i øygruppa. I 2003 hadde distriktet eit folketal på 10 109 innbyggjarar.
Armand Duplantis
Aktiv
Duplantis hoppa seg opp i verdseliten i løpet av 2017-sesongen, sette som best juniorverdsrekord med 5,90 meter. Midt i juli 2018 gjekk han til topps i junior-verdsmeisterskapen i Tampere med 5,82 m. Fire veker seinare vann han gullmedaljen i Friidretts-EM, forbetra samstundes juniorverdsrekorden til 6,05 m. Under verdsmeisterskapen 2019 i Doha tok han seg over 5,97 m i tredje og siste forsøk og fekk sølv, Sam Kendricks frå USA vann tevlinga då han klarte same høgda i eit tidlegare forsøk.
8. februar 2020 sette Duplantis innandørs verdsrekord i polske Toruń. Ei veke seinare heva han rekorden med ein centimeter til 6,18 meter i Glasgow. 17. september 2020 flytta han den 26 år gamle utandørsrekorden til Serhij Bubka med ein cm til 6,15 m då han vann eit DL-stemne i Roma. Under dei olympiske leikane i 2021 sigra Duplantis ved å å gå over 6,02 m.
Duplantis flytta verdsrekorden til 6,19 m den 7. mars og til 6,20 meter fjorten dagar seinare. Begge desse tevlingane fann stad i Beograd, den siste førte han til topps i hall-VM.
Lushan nasjonalpark
Lushan nasjonalpark er eit verneområde rundt Lufjella i Jiangxi i Kina. Parken blei oppretta i 1982 som eit av dei første nasjonale sceniske områda og nasjonale naturreservat. Nasjonalparken dekkjer eit område på 30 200 hektar (302 km²) og har ei bufferson på 500 km². Han omfattar over 200 historiske bygningar, som tempel, bønesalar, skular og liknande. Området blei innskrive på UNESCO si verdsarvliste i 1996.
Movin' Out (Anthony's Song)
«Movin' Out (Anthony's Song)» er ein song skriven og framført av Billy Joel. Songen handlar om korleis Joel sterkt mislikar arbeidar- og lågare mellomklassefolk i New York som strevar med å arbeide lange dagar berre for å syne til at alle at dei har «gjort det godt». Figurane det vert sungen opp har stereotypiske, etniske namn (Anthony, Mama Leone, Sergeant O'Leary, Mr. Cacciatore) og arbeidarklassejobbar. Joel meiner det er fåfengt at dei støyter frå seg arbeidsklasserøtene sine (bytar ut ein Chevy med ein Cadillac og kjøper hus i Hackensack i New Jersey) og til slutt er prisen eit «hjarteattak» eller «ein øydelagd rygg». Bilen ein kan høyre mot slutten av songen er bassisten Doug Stegmeyer sin Corvette frå 1960.
I følgje Joel er ikkje Anthony ein verkeleg person, men heller alle «irar, polakkar og italienarar som prøver å tene til sitt daglege brød i USA».
Songen The Stranger
«The Stranger» er ein song av Billy Joel frå albumet med same namn, The Stranger, frå 1977. Songen vart gjeven ut som singel i Japan der han vart særs populær og nådde andreplassen på singellista. Songen gjekk òginn på lista i Australia. Det var den siste singelen frå albumet i Japan, medan USA og Storbritannia fekk «She's Always a Woman», gjeven ut året før, som den siste singelen frå albumet.
Movin' Out (Anthony's Song)
«Movin' Out» vart opphavleg gjeven ut i 1977 på albumet The Stranger. Eit konsertopptak vart gjeven ut på 2000 Years: The Millennium Concert.
Songen The Stranger
Singel er òg gjeven ut på samlealbumet Greatest Hits - Volume I & II.
Movin' Out (Anthony's Song)
Broadway-musikalen
Twyla Tharp laga ein Broadway-musikal kalla Movin' Out, som bestod av songar av Billy Joel. Premieren var ved Richard Rodgers Theatre i New York City den 24. oktober 2002, og det vart halde 1307 framsyningar før han lukka i desember 2005. Pianisten og songaren i musikalen var Michael Cavanaugh. Musikalen drog på turné i USA frå 2004 til 2007 med Darren Holden i hovudrolla. Showet vart sett opp på Apollo Victoria Theatre i West End i London den 10. april 2006. James Fox hadde då hovudrolla. Det vart lagt ned tidleg, den 22. mai, på grunn av dårleg bilettsal.
Songen The Stranger
Ein to minuttar lang instrumental reprise av songen finst på slutten av albumet, etter «Everybody Has a Dream».
Movin' Out (Anthony's Song)
Andre versjonar
Songen er framført av:
Songen The Stranger
Billy Joel ønskte opphavleg eit instrument til å spele melodien og plystra melodien for produsenten Phil Ramone. Ramone meinte då at Joel burde plystre melodien på innspelinga i staden.
Movin' Out (Anthony's Song)
Samplingar
Songen er sampla av The Diplomats på sporet «You Oughta Know» (produsert av The Heatmakerz), og beaten vart nytta av Das Racist på eit spor med same tittel på albumet Shut Up, Dude.
Alexandre Grothendieck
Alexander Grothendieck er ein tysk-fransk matematikar.
Frå 1959 til 1970 var han professor i matematikk ved IHES (Institut des hautes études scientifiques) i Paris. Han gjorde banebrytande arbeid innanfor algebraisk geometri, og medverka til teorien for topologiske vektorrom, særskild dei såkalla nukleære romma. Han fekk tildelt Fields-medaljen i 1966 for den samle forskingsinnsatsen sin. I 1986 vart han saman med Pierre Deligne tildelt Crafoord-prisen, som vert delt ut av Det svenske vitskapsakademiet, men denne avslo han.
Han trekte seg tilbake i 1988 og eit par år seinare busette han seg i Pyreneane der han lever i isolasjon frå omverda.
Moa Hjelmer
Moa Elin Marianne Hjelmer er ein svensk friidrettsutøvar frå Stockholm som i 2012 vart europameister på 400 meter under meisterskapen i Helsinki.
Den 13. august 2011 vann Hjelmer 400-meteren ved den svenske meisterskapen i Gävle med tida 51,58 sekundar, dermed sletta ho den 25 år gamle landsrekorden til Ann-Louise Skoglund. Under EM i friidrett 2012 forbetra Hjelmer rekorden til 51,40 i semfinaleløpet, før ho overraskande vann finalen på tida 51,13 sekundar.
Axe Edge Moor
Axe Edge Moor er dei store lyngmoane vest for Buxton i Peak District. Dei består hovudsakleg av hard korna sandstein. Det høgaste punktet er 551 meter over havet, noko lågare enn Shining Tor, som ligg 5 km mot nordvest på andre sida av starten på Goytdalen).
Lyngmoane er kjelda til River Dove, River Manifold, River Dane, River Wye og River Goyt. Den nest høgastliggande puben i England, Cat and Fiddle Inn]], ligg her. Lyngmoane ligg mellom grevskapa Derbyshire, Staffordshire og Cheshire, som møtest på sørvestsida ved Three Shire's Head.
Francis Gary Powers
Francis «Frank» Gary Powers var ein amerikansk pilot som 1. mai 1960 vart skoten ned i sitt U-2-spionfly som var på tokt på vegner av CIA under eit oppdrag over Sovjetunionen. Denne hendinga førte til den såkalte U2-saka.
Powers arbeidde seinare som helikopterpilot, og omkom ved eit kræsj etter eit oppdrag for fjernsynskanalen KNBC.
Liv og virke
Powers blei utdanna pilot ved Turner flybase i Georgia på Republic F-84 Thunderjet, og tenestegjorde som kampflygar i Koreakrigen. Her blei han rekruttert til å arbeide for CIA på grunn av evna si til å flyga ein-motors jetfly.
Den 1. oktober 1960 tok det amerikanske spionflyet U-2 av frå Peshawar i Pakistan, med Francis Gary Powers ved spakane. Planen var at det skulle fly over Sovjetunionen og deretter landa i Bodø. Oppdraget gjekk ut på å fotografera interkontinentale missil under utplassering i området rundt Sverdlovsk og Plesetsk.
Powers blei skoten ned av eit S-75 Dvina-missil (SA-2 Guideline) over Sverdlovsk. Totalt blei det sendt ut 14 slike missil. Han blei fanga og teken til Lubjanka-fengselet i Moskva. USA prøvde å hevda at flyet hadde vore på eit vêroppdrag, men sidan det var nesten heilt intakt etter kræsjet hadde sovjetarane tilgang på utstyret det hadde hatt med. Powers blei avhøyrd av KGB i mange månader før han kom med ei tilståing og offentleg orasking for spionasje.
19. august blei han dømd til ti år i fangenskap, tre av dei i fengsel og resten i ein arbeidsleir. Frå 9. september 1960 til 8. februar 1962 sat han i Vladimir sentralfengsel, rundt 24 mil aust for Moskva. Etter eit år og ni månader blei han lauslaten den 10. februar 1962, saman med Frederic Pryor, ein amerikansk økonomistudent anklaga for spionasje mot Aust-Tyskland, i ei fangeutveksling som hadde den sovjetiske KGB-obersten Rudolf Abel (Vilyam Genrikhovisj Fisher) på den andre sida. Powers gav far sin æra for utvekslingsideen.
Borre prestegard
Borre prestegard ligg nordaust for Borre kyrkje i Horten kommune. Prestegarden og middelalderkyrkja på Borre ligg rett opp for Borrehaugane. Det meste av Borrehaugane ligg på det som var prestegarden sin grunn.
Tunet består av hovudbygning med sidefløy, ein stor driftsbygning og eit par uthus. Hovudhuset er eit toetasjes laftebygg med ståande panel og symmetrisk utforma langfasadar. Forpaktarbustaden er bygd i vinkel på hovudbygningen og er truleg frå same tid. Desse skal vere oppførte i 1769–70, medan Søren Sigvart var sokneprest i Borre. Prestegarden, og særleg forpaktarbustaden, har vore gjennom store endringar, og dei har vorte restaurerte dei seinare åra. Prestebustaden (hovudhuset) stod ferdig høsten 1999 og forpaktarbustaden (sidebygningen) i 2010. Hovudbygning med sidefløy vart freda i 1991.
Borre prestegard er eigd av Opplysningsvesenets fond.
Roland Nilsson
Roland Nilsson er ein tidlegare svensk fotballspelar som er fotballtrenar for det svenske U-21 landslaget (2020). På bana var han høgreback. Han fekk til saman 116 landskampar som spelar.
Klubbspel
Nilsson byrja si seniorkarriere for heimklubben Helsingborg hvor han spelte i to år før han melde overgang til IFK Göteborg i 1983. Denne perioden var klubbens storhetsperiode, og klubben deltok i store turneringar, der dei mellom anna vann UEFA-cupen i 1982 og i 1987. Etter å ha spelt 120 kampar og vunne ein europacupmedalje og tre seriemeisterskap melde han i desember overgang til engelske Sheffield Wednesday under manager Ron Atkinson, i det som skulle bli eit av tre opphold i engelsk klubbfotball.
Hans fyrste sesong med klubben endte med nedrykk frå den øvste divisjonen, men Nilsson valde å bli i klubben og vart ein favoritt blant klubbtilhengjarane med spelet sitt i åra som følgde. Mellom anna var han ein sterk bidragsytar til at klubben vann den engelsk ligacupen i 1991 og at klubben nådde både FA-cup og ligacupfinalar i 1993. I tillegg til dette at klubben spelte i europacupkampar for fyrste gong på 30 år. I januar 1994 offentliggjorde Nilsson at ville vende heim til Sverige, men vart overtalt av manageren Trevor Francis om å bli i klubben til vårsesongen var over. Etter å ha spilt over 150 kampar for Sheffield Wednesday dro han tilbake til Helsingborgs IF, der han spelte i tre sesongar utan å vinne noko anna enn andreplassar i Allsvenskan og i cupen. Han vart for øvrig årets spelar i Sverige i 1996. I 1997 dro han igjen til England, men denne gong til Coventry City under manager Ron Atkinson, som òg hadde kjøpt til Sheffield Wednesday i 1989. På tross av at han var 33 år var han likevel ikkje av dei eldste spelarane i klubben med spelarar som Steve Ogrizovic og Kevin Richardson seint i 30-åra og Gordon Strachan som var 40 år. I denne perioden sleit klubben sportsleg men fekk likevel speletid av både Atkinson og den nye manageren Strachan. I 1999 vende han tilbake til Helsingborg hvor han var i to sesongar utan å få nevneverdig speletid.